
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
Odsjek za infrastrukturu, zaštitu okoliša i obnovu 

KLASA: UP/I 352-02/26-01/7
URBROJ: 2178-03-02/4-26-8
Slavonski Brod,  3. studenog 2026. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Općine Oprisavci, OIB 52262354242, Trg Svetog Križa 16, 35213 Oprisavci, za provedbom  postupka Prethodne ocjene prihvatljivosti za ekološku mrežu  zahvata izgradnje biciklističke staze prema sportsko-turističkoj zoni Gajna,  nakon provedenog postupka, donosi


R   J   E   Š   E   NJ   E

1. Namjeravani  zahvat:  „Izgradnja biciklističke staze  prema sportsko-turističkoj zoni Gajna“, Općina Oprisavci,  Brodsko-posavska  županija, nositelj  zahvata: Općina Oprisavci, Trg Svetog Križa 16, Oprisavci,  prihvatljiv  je  za  ekološku  mrežu.

2. Ovo Rješenje izdaje se na rok od četiri godine.

3. Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e


Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 10. rujna  2026. god., zahtjev  nositelja zahvata Općine Oprisavci iz Oprisavaca, Trg Svetog Križa 16,  upućen putem društva RIF-PROJEKT d.o.o. iz Bukovlja, Vinogradska 42, za izdavanjem mišljenja o potrebi provedbe Prethodne ocjene prihvatljivosti za ekološku mrežu za zahvat  izgradnje biciklističke staze prema sportsko-turističkoj zoni Gajna, na  kčbr. 2221/1, 2209/7, 2211, 2212, 2213/1, 2237/13, 2275 i 1928/12  k.o. Oprisavci. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljen Građevinski projekt - Opis i prikaz građevine (koji je izradilo društvo RIF-PROJEKT d.o.o. iz Bukovlja, br. projekta: OIPG-17/2026, mapa 1/1, u srpnju 2026. godine). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/26-01/7, URBROJ:2178-03-02/4-26-2, od 10. rujna 2026. god.), zatražio prethodno mišljenje Ministarstva zaštite okoliša i zelene tranzicije, Zavoda za zaštitu okoliša i prirode. Ministarstvo, Zavod za zaštitu okoliša i prirode je zatražio dopunu  zahtjeva (KLASA: 352-03/26-06/927, URBROJ: 517-08-3-2-1-26-2, od 12. listopada 2026. god.). Ovaj Upravni odjel je zaključkom zatražio od nositelja dodatne podatke o zahvatu sukladno zatraženoj nadopuni (Zaključak, KLASA:UP/I 352-02/26-01/7, URBROJ:2178-03-02/4-26-4, od 20. listopada 2026. god.). Izrađivač dokumentacije je dostavio očitovanje i obrazloženje o načinu provedbe zahvata. Zavod je nakon dostavljenog, izdao mišljenje (KLASA: 352-03/26-06/927, URBROJ: 517-08-3-2-1-26-4, od 23. listopada 2026. god.) o prihvatljivosti utjecaja  planiranog predmetnog zahvata na ciljeve očuvanja i cjelovitost područja ekološke mreže.

U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.
Nositelj zahvata Općina Oprisavci, planira izgradnju biciklističke staze unutar koridora postojećeg makadamskog puta koji povezuje naselje Oprisavci s područjem rijeke Save i značajnog krajobraza Gajna. Postojeća prometna površina, širine oko 8-13 m, pretežno je izvedena od nevezanog kamenog materijala, dok su pojedini dijelovi trase prekriveni dotrajalim i oštećenim asfaltnim zastorom, a do sada se koristio za pristup poljoprivrednim površinama i kretanju prema rijeci Savi i području Gajne. Biciklistička staza je projektirane širine 3,5 m i duljine oko 945 m, izvesti će se na lijevoj strani postojećeg prometnog koridora, bez proširenja na okolne površine i bez rubnjaka, a kolničkom konstrukcijom od nosivog sloja drobljenog kamena debljine 45 cm te nosivo-habajućeg sloja asfalta debljine 7 cm. Poprečni nagib staze riješiti će se sukladno glavnom projektu uz osiguranje odvodnje oborinskih voda prema okolnom terenu. Nakon izvedbe kolničke konstrukcije, urediti će se bankine s obje strane staze, a za izradu bankina će se koristiti oporabljeni materijal dobiven iskopom duž trase. Na desnoj strani će se zadržati preostali dio postojećeg makadamskog puta kojim će se i nadalje koristiti promet poljoprivredne mehanizacije kojima se pristupa rijeci Savi i Gajni. Promet motornih vozila se neće odvijati po asfaltnoj biciklističkoj stazi, nego paralelno uz nju po makadamskoj površini. Pristup okolnim poljoprivrednim površinama je osiguran sa  županijske ceste, kao i postojeće asfaltirane pristupne ceste koja završava na ulazu u područje Gajne. Izgradnjom biciklističke staze neće se ukinuti postojeća mogućnost pristupa parcelama.

U sklopu provedbe predmetnog zahvata predviđeno je uklanjanje šiblja i grmolikog raslinja amorfe (Amorfa fruticosa), invazivne strane biljne vrste, u području postojećih bankina i isključivo u opsegu potrebnom za izvođenje radova. Stabla vrba i druga postojeća stabla u odvodnom kanalu uz trasu, neće se uklanjati, niti se predviđa uklanjanje stabala izvan postojećeg putnog koridora. Izvođenje radova planira se u prvom kvartalu 2027. godine, s predviđenim trajanjem od 60 dana. Radovi će se izvoditi pretežno na postojećoj prometnoj površini, uz ograničavanje zahvata na prostor nužan za izgradnju staze i uređenje pripadajućih bankina.

Planirani zahvat se u duljini od oko 670 m nalazi unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine", br.  80/19, 119/23, 87/25 i 123/25): Područja očuvanja značajnog za ptice (POP) HR1000005 Jelas polje i Posebnog područja očuvanja značajnog za vrste i stanišne tipove (PPOVS) HR2000427 Gajna.

Uvidom u  dostupne ortofoto karte te dostavljenu dokumentaciju, utvrđeno je da će se planirana biciklistička staza izvesti na koridoru postojećeg makadamskog puta. S obzirom na obuhvat i karakteristike zahvata te činjenicu da će se provoditi unutar postojećeg prometnog koridora, uz uklanjanje strane invazivne vrste (zavičajna vegetacija će se očuvati), smatra se da se može isključiti mogućnost negativnog utjecaja provedbe zahvata na ciljne vrste i stanišne tipove navedenih područja ekološke mreže. 

Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje biciklističke staze zahvat  izgradnje biciklističke staze prema sportsko-turističkoj zoni Gajna, na  kčbr. 2221/1, 2209/7, 2211, 2212, 2213/1, 2237/13, 2275 i 1928/12  k.o. Oprisavci, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi  procjene utjecaja  na  okoliš  prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije i Inspekciji zaštite prirode. 


Uputa o pravnom lijeku


Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 


                                                                                  Viša savjetnica za zaštitu prirode i okoliša  
                                                                                                     Ljiljana Curić, dipl.ing.




Dostaviti:
1. Općina Oprisavci, Trg Svetog Križa 16, 35213 Oprisavci
2. Ministarstvo zaštite okoliša i zelene tranzicije, putem: pisarnica@mzozt.hr, marija.petras@mzozt.hr 
      3.   Državni inspektorat, Sektor zaštite prirode, Šubićeva 29,  10000 Zagreb
      4.   Javna ustanova Natura Slavonica, Petra Krešimira IV. br. 1, 35000 Slavonski Brod
      5.   - u spis predmeta

